บริเวณหน้าแข้งขาขวาแค่ข้างเดียว มีอาการคันอยู่บ่อยครั้งในแต่ละวัน ตันต้องเกาตลอดเลย บริเวณที่คันพอเกามากๆก็จะมีรอย+มีลักษณะทำให้คิดว่าเป็นเพราะผิวแห้งเลยพยายามทำครีมบ่อยๆ แต่ก็มีอาการมาเรื่อยๆค่ะ เวลานั่งทำงานบางทีก็มีอาการต้องเกาตลอด เสียบุคลิกมากๆค่ะ เลยไม่แน่ใจว่าสาเหตุมาจากอะไรกันแน่คะเกี่ยวกับขนที่ขาด้วยรึไม่เพราะขนที่ขายาวค่ะ
สวัสดีค่ะ อาการคันบริเวณหน้าแข้ง อาจมีสาเหตุจาก1.ตุ่มแพ้จากการสัมผัส เช่น สบู่ โลชั่น น้ำหอม เป็นตุ่มแดง คัน อาจมีลักษณะผิวลอก2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ เป็นตุ่มแดงคัน3. เชื้อราที่ผิวหนัง4. ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อย5. ผื่นลมพิษเฉียบพลันจากการแพ้อาหาร เกสรดอกไม้ ฝุ่น6. ตุ่มถูกแมลงกัด มักคันมาก เป็นตุ่มนูนแดง7. ผื่นจากการแพ้ยา8 ผิวแห้งการมีขนมากอาจจะไม่ได้เกี่ยวกับอาการคันโดยตรงค่ะ แค่อาจทำให้ระคายเคืองได้เท่านั้นหากคันมาก มีตุ่มขึ้นและลุกลาม ควรไปพบแพทย์เพื่อตรวจเพิ่มเติมการดูแลตัวเองเบื้องต้น ไม่ไปแกะเกาบริเวณที่คัน ทำความสะอาดผิวหนังด้วยน้ำเปล่าสะอาด หลีกเลี่ยงการใช้สบู่ถูโดยตรง ถ้าคันมากสามารถรับประทานยาแก้แพ้กลุ่มต้านฮิสตามีนได้ ยังไม่เอายาอะไรไปทาเองเพราะยังไม่ทราบการวินิจฉัยว่าเป็นอาการคันจากสาเหตุใด และควรหยุดยาทุกชนิดที่ไม่จำเป็น